جێف زەکەر

جێفری ئادەم زەکەر (لەدایکبووی ٩ی نیسانی ١٩٦٥) بەڕێوبەری ھەموو بەشەکانی کەناڵی سی ئێن ئێنە لە ساڵی ٢٠١٣ەوە. پێش سی ئێن ئێن جێف ماوەی ٢٥ ساڵ لە کەناڵی ئێن بی سی کاری کرد تاوەکو دواجار بوو بە سەرۆک و بەڕێوبەری گشتی کەناڵەکە لە ساڵی ٢٠٠٧. دوای پەیوەندی کردنی بە سی ئێن ئێن، لەسەر دەستی جێف سی ئێن ئێن گۆڕانکاری زۆری بەخۆوە بینی و کەناڵەکە بوو بە پڕخوێنەرترین میدیای زمانی ئینگلیزی لە جیھاندا. یەکێکی دیکە لە کارە دیارەکانی جێف دامەزراندنی خزمەتگوزاری ھولوە کە تۆڕێکی ئۆنڵاینە بۆ تەماشاکردنی فیلم و پڕۆگرامی تەلەڤزیۆنی.

 ژیانی سەرەتایی و خوێندن 
جێف زەکەر ساڵی ١٩٦٥ لە میامی ولایەتی فلۆریدا لەدایکبووە و دانیشتووی شاری نیویۆرکە. جێف ساڵی ١٩٨٦ بڕوانامەی بەکالۆریۆسی لە بەشی مێژووی ئەمریکا لە زانکۆی ھارڤارد بەدەستھێنا. ماوەی نێوان ١٩٨٥ بۆ ١٩٨٦ جێف سەرۆکی ڕۆژنامەی ھارڤارد کریمزن بوو کە ڕۆژنامەیەکی تایبەت بە خوێندکارانی زانکۆی ھارڤاردە.

 سەرچاوەکان 

 بەستەرە دەرەکییەکان 
 پرۆفایلی سی ئێن ئێن


پۆل:جووە ئەمریکییەکان
پۆل:زیندووان
پۆل:لەدایکبووانی ١٩٦٥
پۆل:بازرگانە ئەمریکییەکانی سەدەی ٢١ەم
پۆل:جولەکەکانی سەدەی بیست و یەکی ئەمریکی